CI เสนอขายหุ้นกู้ 500 ลบ. รายใหญ่จองซื้อ 7-9 พ.ย.นี้
CI เสนอขายหุ้นกู้ 500 ลบ. อายุ 3 ปี 3 เดือน ชูดอกเบี้ย 5.20% ต่อปี ให้รายใหญ่จอง 7-9 พ.ย.นี้ เพื่อใช้เป็นเงินหมุนเวียนลงทุนเพิ่มเติม
10 ต.ค. 2560

บริษัท ชาญอิสสระ ดีเวล็อปเมนท์ จำกัด (หมาชน) หรือ CI ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2560 มูลค่าไม่เกิน 500 ล้านบาท อายุ 3 ปี 3 เดือน ครบกำหนดไถ่ถอนวันที่ 10 ก.พ.64 อัตราดอกเบี้ยคงที่ร้อยละ 5.20 ต่อปี
โดยจะเสนอขายผู้ลงทุนสถาบันและผู้ลงทุนรายใหญ่ ระหว่างวันที่ 7-9 พ.ย.นี้ โดยมี บล.เอเซีย พลัส บล.เคที ซีมิโก้ และ บล.โกลเบล็ก เป็นผู้จัดการการจัดจำหน่าย ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนในโครงการต่างๆของบริษัท และใช้เป็นเงินทุนหมุนเวียน
อนึ่ง บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ BBB- แนวโน้มคงที่ เมื่อวันที่ 12 พ.ค.60